અમદાવાદઃ શાસ્ત્રીબ્રિજ પાસેથી ગઇ કાલે સાંજે અર્ધનગ્ન હાલતમાં યુવકની વિકૃત લાશ મળી આવતાં સમગ્ર વિસ્તારમાં ચકચાર મચી ગઇ છે. સાબરમતી રિવરફ્રન્ટ વેસ્ટ પોલીસે અકસ્માત મોતનો ગુનો દાખલ કરીને યુવકની લાશને પોસ્ટમોર્ટમ માટે વી.એસ. હોસ્પિટલમાં મોકલી આપી છે. યુવકની હત્યા થઇ છે કે પછી કુદરતી રીતે મોત થયું છે તે માટે વી.એસ.હોસ્પિટલના પેનલ ડોક્ટર દ્વારા તેનું પોસ્ટમોર્ટમ કરવામાં આવશે.